พบบิ๊กล็อต LH พ่วง LH-F กว่าหมื่นลบ. ราคาต่ำกว่ากระดาน โบรกฯคาดขายหุ้นให้พันธมิตร
พบบิ๊กล็อต LH และ LH-F รวม 977.82 ล้านหุ้น หรือคิดเป็น 8.18% มูลค่ากว่าหมื่นลบ. ในราคาเฉลี่ย 10.90 บาท ราคาต่ำกว่ากระดาน ฉุดหุ้นรูดหนัก 5% ล่าสุด ณ เวลา 11.21 น. ราคาหุ้น LH อยู่ที่ 11.20 บาท ลบ 0.60 บาท หรือ 5.08% สูงสุดที่ 11.20 บาท สูงสุดที่ 10.90 บาท ด้วยมูลค่าซื้อขาย 6.18 พันล้านบาท ด้วยมูลค่าซื้อขาย 6.03 พันลบ. ฟาก โบรกฯ คาดขายหุ้นให้กลุ่มพันธมิตร
5 ก.พ. 2561

ผู้สื่อข่าวรายงานว่า เช้านี้ (5 ก.พ.) มีรายการสรุปซื้อขายกระดานรายใหญ่ (Big lot) ของหุ้น บริษัทแลนด์แอนด์เฮ้าส์ จำกัด (มหาชน) หรือ LH จำนวน 68 รายการ ปริมาณ 361.36 ล้านหุ้น มูลค่าซื้อขาย 3.94 พันล้านบาท ในราคาเฉลี่ยหุ้นละ 10.90 บาท
รวมทั้งยังมีรายการบิ๊กล็อต LH-F จำนวน 7 รายการ ปริมาณ 616.46 ล้านหุ้น มูลค่าซื้อขาย 6.72 พันล้านบาท ในราคาเฉลี่ยหุ้นละ 10.90 บาท เมื่อเวลา 10.22 น.
ทั้งนี้ รายการบิ๊กล็อตหุ้น LH และ LH-F รวม 977.82 ล้านหุ้น คิดเป็น 8.18% จากทุนชำระแล้วที่มี 11,949.71 ล้านหุ้น มูลค่ารวม 1.07 หมื่นล้านบาท ขณะที่ราคาหุ้น LH ล่าสุด ณ เวลา 11.21 น. อยู่ที่ 11.20 บาท ลบ 0.60 บาท หรือ 5.08% สูงสุดที่ 11.20 บาท สูงสุดที่ 10.90 บาท ด้วยมูลค่าซื้อขาย 6.18 พันล้านบาท
อนึ่ง การซื้อขายบนกระดานต่างประเทศ (Foreign) ส่วนมากแล้วมักจะไม่ค่อยมีการซื้อขายด้วยมูลค่าที่สูงมากนัก ซึ่งการซื้อขายบิ๊กล็อตในครั้งนี้จึงถือว่าเป็นเรื่องแปลก
ด้าน นายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส เปิดเผยว่า ราคาหุ้น LH บนกระดานเทรดหลักปรับตัวลงค่อนข้างมากในวันนี้ เนื่องจากคาดว่าจะเป็นการทำรายการบิ๊กล็อตให้กับกลุ่มพันธมิตรในราคาต่ำกว่ากระดานเทรดหลัก
โครงสร้างผู้ถือหุ้นรายใหญ่อันดับ 1-5 ของ LH
ที่มา ตลท. ภาพรวมข้อมูลผู้ถือหุ้น ณ วันที่ 28/08/2560